તા. ૨૪ માર્ચ ૨૦૧૬ના રોજ ધૂળેટીની રંગીન સવારે મિશન ઇન્ડિયા અનાથાશ્રમના તમામ બાળકોને ડૉ. પાર્થ ગોલના નિવાસસ્થાને સ્પંદન સદસ્યો દ્વારા આત્મીયતાપૂર્વક તેમના ચહેરા પર રંગ લગાવીને તેમને સત્કારવામાં આવ્યા હતા. ત્યાર બાદ બાળકોએ સાથે મળીને બગીચામાં નાસ્તો કર્યો હતો. ત્યારબાદ હોળીના તહેવારને બાળકોએ મન મૂકીને માણ્યો હતો. તેજસ્વી રંગો, પાણીના ફુગ્ગાઓ, આકર્ષક પિચકારીઓ તથા મધુર સંગીત એ પર્ફેક્ટ હોળીની સામગ્રી છે. આ તમામ સામગ્રીની પરિપૂર્ણતા સાથે હોળીની રંગબેરંગી શરૂઆત કરવામાં આવી..અહીં ઉપસ્થિત તમામ હવે એકબીજા દ્વારા લગાવવામાં આવેલ લાગણી, સ્નેહ અને ખુશીઓના રંગથી રંગાઇ ગયા હતા તથા રંગોના કારણે દરેકના ચહેરા પર રતાશની ટશરો ફૂટતી જતી દેખાતી હતી.